Y DIWYDIANT DŵR, CYMRU A LLOEGR Enwi 1 Enw'r Gorchymyn hwn yw Gorchymyn Deddf Rheoli Llifogydd a Dŵr 2010 (Cychwyn Rhif 8 a Darpariaethau Trosiannol) 2012. Darpariaeth sy'n dod i rym ar 1 Hydref 2012 2 1 Mae adran 42 o Deddf Rheoli Llifogydd a Dŵr 2010, i'r graddau nad yw eisoes wedi ei chychwyn, yn dod i rym ar 1 Hydref 2012 mewn perthynas ag ymgymerwyr carthffosiaeth y mae eu hardaloedd yn gyfan gwbl neu'n bennaf yng Nghymru. 2 Ond mae erthygl 2(1) yn ddarostyngedig i erthygl 3. Darpariaethau Trosiannol 3 1 Yn yr erthygl hon— mae i “adeilad” (“ building ”) yr ystyr a roddir i “building” yn rheoliad 3(1) o Reoliadau 2010; mae i “awdurdod lleol” yr ystyr a roddir i “ local authority ” yn adran 126 o Ddeddf 1984 ; mae i “carthffos” yr ystyr a roddir i “ sewer ” yn adran 219(1) o Ddeddf 1991 ; ystyr “ Deddf 1984 ” (“ the 1984 Act ”) yw Deddf Adeiladu 1984 ; ystyr “ Deddf 1991 ” (“ the 1991 Act ”) yw Deddf y Diwydiant Dŵr 1991 ; mae i “draen ochrol” yr ystyr a roddir i “ lateral drain ” yn adran 219(1) o Ddeddf 1991; mae i “gwaith adeiladu” yr ystyr a roddir i “ building work ” yn rheoliad 3(1) o Reoliadau 2010; ystyr “hysbysiad adeiladu” (“ building notice ”) yw hysbysiad a roddir o dan reoliadau 12(2)(a) a 13 o Reoliadau 2010; ystyr “hysbysiad corff cyhoeddus” (“ public body’s notice ”) yw hysbysiad a roddir o dan adran 54 o Ddeddf 1984; ystyr “hysbysiad cychwynnol” (“ initial notice ”) yw hysbysiad a roddir o dan adran 47 o Ddeddf 1984; ystyr “hysbysiad diwygio” (“ amendment notice ”) yw hysbysiad a roddir o dan adran 51A o Ddeddf 1984; ystyr “planiau llawn” (“ full plans ”) yw planiau sydd wedi eu hadneuo gydag awdurdod lleol at ddibenion adran 16 o Ddeddf 1984 ac yn unol â rheoliadau 12(2)(b) a 14 o Reoliadau 2010; ystyr “ Rheoliadau 2010 ” (“ the 2010 Regulations ”) yw Rheoliadau Adeiladu 2010 ; ystyr “tystysgrif planiau” (“ plans certificate ”) yw tystysgrif a roddir o dan adran 50 o Ddeddf 1984. 2 Pan fo carthffos neu ddraen ochrol yn gysylltiedig â gwaith adeiladu— a pan fo hysbysiad adeiladu, hysbysiad cychwynnol, tystysgrif planiau, hysbysiad diwygio neu hysbysiad corff cyhoeddus wedi ei roi i awdurdod lleol neu pan fo planiau llawn wedi eu hadneuo gydag awdurdod lleol, a hynny cyn 1 Hydref 2012; a b pan fo'r gwaith wedi ei ddechrau cyn 1 Hydref 2013, yna mae adran 106B(4) o Ddeddf 1991 yn gymwys fel pe bai'r cyfeiriad yn adran 106B(4)(a) o Ddeddf 1991 at “standards published by the Minister” a'r cyfeiriad yn adran 106B(4)(b) o Ddeddf 1991 at “those standards” yn gyfeiriadau at yr hysbysiad, y dystysgrif neu'r planiau sy'n berthnasol. 3 Nid yw adran 106B(4) o Ddeddf 1991 yn gymwys i garthffos na draen ochrol sy'n gysylltiedig yn unig ag adeiladau neu estyniadau mewn perthynas â'r gwaith y caniateir ei ddechrau heb y gofyniad o dan Reoliadau 2010 i hysbysiad adeiladu, hysbysiad cychwynnol, tystysgrif planiau, hysbysiad diwygio neu hysbysiad corff cyhoeddus gael ei roi i awdurdod lleol, neu i blaniau llawn gael eu hadneuo gydag awdurdod lleol. 4 Nid yw erthygl 3(3) yn gymwys ar ôl 1 Hydref 2013 ac eithrio i garthffos neu ddraen ochrol sy'n gysylltiedig ag adeiladau neu estyniadau y mae gwaith wedi dechrau ar eu cyfer cyn y dyddiad hwnnw. John Griffiths Gweinidog yr Amgylchedd a Datblygu Cynaliadwy, un o Weinidogion Cymru 6 Awst 2012